b'\n_START_ARTICLE_\nIssara Kachaiwong\n_START_SECTION_\nKariera\n_START_PARAGRAPH_\nKachaiwong je sodeloval na Jugovzhodnoazijskih igrah 2005 in v snookerju osvojil zlato kolajno. Oktobra 2006 je igral na turnirju Grand Prix, se prebil skozi kvalifikacije in v svoji skupini na krilih zmag nad Dominicom Dalom, Barryjem Hawkinsom, Alanom McManusom in Jamesom Wattanajem osvojil odli\xc4\x8dno tretje mesto. Imel pa je tudi precej smole, saj je padel v krog treh igralcev, v katerem je odlo\xc4\x8dala razlika v dobljenih in izgubljenih framih, ki jo je imel Kachaiwong najslab\xc5\xa1o, zaradi \xc4\x8desar je zasedel tretje mesto, ki za razliko od prvih dveh ni vodilo v nadaljnje tekmovanje. Na turnirju je bil edini igralec, ki se s \xc5\xa1tirimi zmagami v skupini ni prebil v nadaljnje tekmovanje.'